
Kaposvár várossá fejlődése a hosszú 19. században az infrastruktúra-fejlesztések tükrében

Kulcsszavak: Kaposvár; vasút; folyószabályozás; ipar; gazdaság
Kutatásom célja bemutatni Kaposvár uradalmi központból iparosodó várossá fejlődését a 19. században az infrastruktúra fejlődésének viszonylatában és elhelyezni a regionális tendenciákban. A dolgozatomban részletesen vizsgálom a Kapos szabályozását és annak társadalmi, gazdasági és természeti hatásait, hogyan járult hozzá Kaposvár fejlődéséhez az 1830-50-es években. A második szegmens a közlekedési hálózat kiépülésének vizsgálata volt, amelyet a birodalmi érdekek érvényesülésének tükrében elemeztem összehasonlítva megjelenését a Dél-Dunántúl más területeivel, külön kitérve a hatásaira Kaposvár esetében. A szakirodalmi eredmények alapján felállítottam egy országos modellt az infrastruktúra fejlesztések és hatások esetében, amelyet felhasználva kívántam feltárni Kaposvár fejlődését a statisztikai adatok tükrében.



